അധ്യാപികപരിശീലനം പെരിന്തല്മണ്ണ: സമഗ്രശിക്ഷാ, എസ്സിആര്ടി, ഡയറ്റ് എന്നിവയുടെ സംയുക്ത ആഭിമുഖ്യത്തില് ജില്ലയിലെ പ്രി സ്കൂള് അധ്യാപക പരിവര്ത്തന പരിപാടി പ്രശിക്ഷ 2021 എന്ന പദ്ധതിയുടെ ഓണ്ലൈന് പരിശിലനം നടത്തി. സമഗ്രശിക്ഷ കേരള പെരിന്തല്മണ്ണ, തിരൂര് ബിആര്സികളുടെ സംയുക്താഭിമുഖ്യത്തിലാണ് പ്രീപ്രൈമറി അധ്യാപികമാര്ക്കായി പരിശീലനം നടത്തിയത്. തിരൂര് ബ്ലോക്ക് പഞ്ചായത്ത് പ്രസിഡന്റ് അഡ്വ.യു. സൈനുദീന് ഉദ്ഘാടനം ചെയ്തു. പെരിന്തല്മണ്ണ നഗരസഭ ചെയര്മാന് പി. ഷാജി അധ്യക്ഷനായിരുന്നു. പെരിന്തല്മണ്ണ ബിപിസി വി.എന്.ജയന്, പെരിന്തല്മണ്ണ ഉപജില്ല വിദ്യാഭ്യാസ ഓഫീസര് എന്. സ്രാജുദീന്, തിരൂര് ഉപജില്ലാ വിദ്യാഭ്യാസ ഓഫീസര് പി. സുനിജ, മേലാറ്റൂര് ഉപജില്ലാ വിദ്യാഭ്യാസ ഓഫീസര് പി.പി.പ്രസാദ്, തിരൂര് ബിപിസി ഇന്ചാര്ജ് എം.റഹ്മ എന്നിവര് പ്രസംഗിച്ചു. പദ്ധതി വിശദീകരണം മലപ്പുറം ഡയറ്റ് ഫാക്കല്റ്റി പി. ജെസി നിര്വഹിച്ചു. വി.വി.മണികണ്ഠന്, എസ്.ബിന്ദു, ജെസി, റിയോണ് ആന്റണി എന്നിവര് പരിശീലനത്തിന് നേതൃത്വം നല്കി. രണ്ടു ബിആര്സികളില് നിന്നായി സര്ക്കാര് അംഗീകാരമുള്ള പ്രീപ്രൈമറി വിദ്യാലയങ്ങളിലെ 72 അധ്യാപികമാര് പങ്കെടുത്തു. ഡയറ്റ് തയാറാക്കിയ കളിപ്പാട്ടം, കളിത്തോണി എന്നീ പാഠഭാഗങ്ങളെ അടിസ്ഥാനമാക്കി ഡയറ്റ് ഫാക്കല്റ്റികള് നേരിട്ട് സമഗ്രശിക്ഷ കേരളയോട് കൈകോര്ത്തു ചെയ്യുന്ന അധ്യാപക പരിശീലനം പ്രീപ്രൈമറി കുട്ടികള്ക്ക് സഹായകരമാകും.